Therese von Lisieux

D’ **Therese vun Lisieux** (bìrgerlig d’ *Marie-Françoise-Thérèse Martin;* * 2. Janner 1873 z’ Alençon, Normàndii; † 30. Septamber 1897 z’ Lisieux, Normàndii), àui bekànnt unter ìhrem Oordanàmma **Theresia vum Kìnd Jesüs un vum hailiga-n-Àntlìtz** (uff Frànzeesch *Thérèse de l’Enfant Jésus et de la Sainte Face* ), ìsch a frànzeescha Unbeschüahta Kàrmeliita gsìì. Sa wìrd ìn dr reemisch-kàthoolischa Kìrìch àls Hailiga un àls Kìrchaleehrera vereehrt.

## ìhr Laawa un Äärwa
D’ Therese vun Lisieux ìsch numma nooh-n-ìhrem Tood bekànnt worra, wu-n-ìhra aigana Laawesbschriiwunga unter’m Tìtel „Gschìchta vun’ra Seela“ *(Histoire d’une âme)* veräffentligt worra sìnn. S’ Büach hann vììla Glàuiwiga-n-ìm Frànkrììch un ìm Üsslànd glaasa. D’ Therese hàt mìt 4 Joohra-n-ìhra Mäutter verloora un ìsch mìt ìhrer Fàmìlia-n-uff Lisieux gànga ge laawa. Sa ìsch ìn’ra schtrangglàuiwiga Fàmìlia-n-uffgwàcksa; àui ìhra viar äältra Schwäschtra sìnn Nonna worra. D’ Therese ìsch mìt 15 Joohra Kàrmelita worra — d’rfìr ìsch sa uff Rom gepìlgert, fìr àss dr Pàpscht Leo XIII. ìhra-n-a Sùnderärlàuibniss waaga-n-ìhrem junga-n-Àlter gìtt. Noh niin Joohra-n-ìm Kloschter ìsch sa mìt 24 Joohra àn’ra Lunga-n-äntzìndung gschtoorwa. Ìhra Laawesbschriiwung hàt sa ìn ìhra lätschta zwai Laawesjoohra verfàsst. G’schrììwa hàt sa vor àllem ìwwer dr „klaina Waag“ un d’ „gaischtiga Kìndhait“: Ìn ìhra Àuiga soll maa d’ Hailigkait ìn jeed’ra klain’ra Àkzioon vum Àlltààgslaawa süacha; maa sott àui unsra Schwächa un Faahler demiatigerwiis ärkänna un wia-n-a Kìnd àn d’ Bàrmharzigkait vum Gott tràuija. Ìn ìhrem Büach hàt sa g’schrììwa, àss d’ Liawa vum Gott s’ Zäntrum vum krìschtliga Laawa-n-ìsch. Ìm friahja 20. Joohrhundert hàt d’ Theresia bii vììla Litt a Rüaf vu Hailigkait ghàà, drunter àui bii da frànzeescha Soldààta ìm Äärschta Waltkriag.

D’ Thérèse ìsch dur dr Pàpscht Pius IX. ànna 1923 seeliggschproocha un ànna 1925 hailiggschproocha worra. Ànna 1927 hàt sìe dr Pàpscht àls Schutzpàtroona vu da Missioona-n-ärkläärt — d’ Therese salbscht hàt àn da Missioona wälla mìtmàcha. Ànna 1944 hàt sìe dr Pàpscht Pius XII. àls Schutzpàtroona vum Frànkrììch ärkläärt, naawa dr Jeanne d’Arc — d’ Theresia salbscht hàt d’ Jeanne d’Arc vereehrt. Merhera Theema vun ìhrer Gaischtigkait sìnn ìn da Täckschta vum Zwaita Vàtikàànischa Konziil unterschtrììcha worra. Àm 100. Joohrestààg vun ìhrem Tood ànna 1997 ìsch sa dur dr Pàpscht Johànnis Pooli II. zär Kìrchalehrera b’schtìmmt worra. Sa ìsch d’ drìtta Fràui, wo daa Tìtel bikumma hàt, noh dr Teresa vun Ávila un dr Kàtharina vu Siena. Ìn dr reemisch-kàthoolischa Kìrìch wìrd sa àm 1. Oktoower gfiirt.

Ànna 1954 ìsch ìn ìhrer Haimetschtàdt Lisieux d’ Theresiabàsilika g’fartigt worra. Hìtt kumma jeedsjoohr äbba 1 Millioon Besüacher doo àna; domìt ìsch Lisieux dr zwait wìchtìgschta Wàllfàhrtsort ìm Frànkrììch noh Lourdes. Ìn dr Theresia-n-ìhra Relikwia sìnn hìtt ìm Kàrmelitakloschter vu Lisieux z’ fìnda; mìttlerwiil sìnn sa ìn äbba 60 Lander üssg’schtällt worra. Ànna 2024 hàt maa dr 150. Geburtstààg vu dr Theresia un dr 100. Joohrestààg vun ìhrer Seeligschpraachung g’fiirt. Àm 15. Oktoower 2023 hàt dr Pàpscht Frànsiskus a Àpostoolisch Briaf ìwwer d’ Theresa vun Lisieux veräffentligt. Ìhra Äältra Zélie un Louis Martin sìnn ànna 2015 eewafàlls hailiggschproocha worra; fìr ìhra Schwäschter Léonie ìsch ìm saalwa Joohr a Seeligschpraachungsprozass iig’laita worra.

## a pààr Bìlder
### s’ Laawa vu dr Theresia vu Lisieux

Maison natale de Sainte Thérèse, maison de Louis et Zélie Martin.jpg|s’ Hüüs z’ Alençon, wu d’ Therese uff d’ Walt kumma-n-ìsch. Doo hàt sa ìhr viar äärschta Laawesjoohra verbrocht. S’ Hüüs kààt maa b’sìchtiga. Uff dr lìnka Sitta-n-ìsch d’ Theresiakàpall, wo ànna 1928 g’fartigt worra-n-ìsch
Les Buissonnets (Lisieux).JPG|s’ Hüüs Les Buissonnets z’ Lisieux, wu d’ Therese uffgwàcksa-n-ìsch — àui dàs Hüüs kààt maa b’sìchtiga
TdL-1881.JPG|d’ Theresia mìt 8 Joohra
Thérèse de Lisieux in 1885.jpg|d’ Theresia mìt 15 Joohra, vor’m Iitrìtt ìn dr Karmel
Thérèse de Lisieux en Jeanne d'Arc enchainée.jpg|d’ Theresia, wo ìn’ma Theààterschpììl d’ Rolla vu dr Jeanne d’Arc düat schpììla — s’ Schpììl hàt sa salbscht g’schrììwa
Therese at 16 as a novice.jpg|mìt 16 Joohra-n-àls Noviiza
Celine and therese martin 1895.jpg|d’ Theresia (rachts) zamma mìt ìhrer Schwäschter Céline (lìnks) ànna 1895
Therese and other nuns at carmel c 1894.jpg|zamma mìt da Kàrmelitinna (ca. 1895) — d’ Theresia (rachts), d’ Céline un d’ Pauline (doohìnta)
Therese lisieux in bed.jpg|d’ krànka Theresia ànna 1897
Fotografía mortuoria de Santa Teresa de Lisieux.jpg|d’ Laicha vu dr Theresia ànna 1897
Therese lisieux exhumation of body.jpg|Üssgrààbung vun ìhrer Laicha ànna 1910
St Therese saint day 17 may 1925.jpg|Hailigschpraachung vu dr Theresia ìm Petersdom àm 17. Mai 1925
Thérèse Martin-Histoire d'une âme-A38.jpg|dr Pàpscht Pius XI., wo vor dr Schtàtüüta vu dr hl. Theresia-n-ìm Vàtikàànischa Gàrta düat batta —  d’ Schtàtüüta-n-ìsch àm 17. Mai 1927 iig’wäijt worra
Basilique Sainte-Thérèse de Lisieux-2876.jpg|d’ Theresiabàsilika z’ Lisieux


### d’ hl. Theresia vu Lisieux ìn dr Kunscht

Interior of Holy Cross church in Warsaw - 10.jpg|a Gmäld vu dr Theresia ìn dr Hailig-Kriiz-Bàsilika z’ Wàrschàui (Poola)
Nagykapornak, római katolikus templom belső tere 2023 43.jpg|a Dàrschtällung vu dr Theresia ìn dr reemisch-kàthoolischa Kìrìch z’ Nagykapornak (Ungàrn)
Eglise Sainte-Thérèse, apothéose de Sainte-Thérèse par Mauméjean (Toulouse).jpg|ìm Mauméjean siina Mosaik „D’ Apotheose vu dr hl. Theresia“ ìn dr Theresiakìrìch z’ Toulouse (Frànkrììch)
Nordheim StsPierrePaul 40.JPG|Sitta-n-àltààr zär hl. Theresia ìn dr Petrus-un-Pauluskìrìch z’ Nààrda (Unt’relsàss)
Santa Teresita del Niño Jesús 01.jpg|Schtàtüüta vu dr hl. Theresia mìt’m Jesüskìnd ìn dr Kìrìch vum hl. Angel z’ Sevilla (Schpàània)
Säusenstein Kapelle3.jpg|Àltààr zär hl. Theresia ìn dr Kàpall Säusenstein ìm Nììdereeschtriich
Saint-Renan Saint Thérèse.JPG|Schtàtüüta vu dr hl. Theresia ìn dr Kìrìch Notre-Dame-de-Liesse z’ Saint-Renan (Bretagne)
Lohéac (35) Église Saint-André Intérieur Vitrail 12.jpg|Glààsfanschter vu dr hl. Theresia ìn dr Andreàskìrìch z’ Lohéac (Bretagne)
Chartrettes Saint-Corneille Fenster 294.JPG|Glààsfanschter vu dr hl. Theresia ìn dr Korneliuskìrìch z’ Chartrettes (Île-de-France)
Eglise Saint-Pierre Plougonver - 20.jpg|Glààsfanschter vu dr hl. Theresia ìn dr Petruskìrìch z’ Plougonver (Bretagne)
Saint Mary of the Assumption Church (Columbus, Ohio) - stained glass, Saint Thérèse of Lisieux, detail.jpg|Glààsfanschter vu dr hl. Theresia ìn dr Kìrìch Mària Hìmmelfàhrt z’ Colombus (Ohio, USA)
St. Andreas (Glehn) 76.jpg|Glààfanschter vu dr hl. Theresia vor dr Mària mìt Jesüskìnd ìn dr Àndreàskìrìch z’ Glehn (Nordrhii-Wäschtfààla) 
38Saint Thérèse of the Child Jesus 01.jpg|dr Schriin mìt da Relikwia vu dr hl. Theresia z’ Baliuag (Filippina) ànna 2018 — bis 2023 sìnn ìhra Relikwia fìmf mol ìn da Filippina üssg’schtällt worra
Close up of First Class Relic of Saint Therese of Lisieux.jpg|a Relikwia vu dr hl. Theresia


## Lìteràtüür
; uff Diitsch

; uff Frànzeesch

; uff Anglisch

## Weblìnks

* 
* 
* 
* 
* 
* Theresienwerk e.V. – a Frììndakrais vu dr hailiga Theresa ìn Diitschlànd, Eeschtriich un dr Schwiiz (hoochdiitsch)
* s’ Àrkiiv vum Kàrmelitakloschter vu Lisieux (frànzeesch)
* theresevonlisieux.de — a Webportààl ìwwer d’ Theresa vun Lisieux (hoochdiitsch)
* theresia-lisieux.com — a Webportààl ìwwer d’ Theresa vun Lisieux (hoochdiitsch)
* sttherese.com — a Webportààl ìwwer d’ Gaischtigkait vu dr Theresia vun Lisieux (anglisch)
* d’ Theresa vun Lisieux bii *Nominis* (frànzeesch)

## Ainzelnoohwiisa